钦定古今图书集成/历象汇编/岁功典/第025卷 > 《四川志书》 > 齐天乐〈三荥人日〉 陆游
## 钦定古今图书集成/历象汇编/岁功典/第025卷 > 《四川志书》 > 齐天乐〈三荥人日〉 陆游

客中随处闲消闷，来寻啸台龙岫。路敛春泥，山开翠
雾，行乐年年依旧。天工妙手。放轻绿萱芽，淡黄杨柳。
笑问东君，为人能染鬓丝否。　西州催去近也，帽檐
风软，且看市楼沽酒。宛转巴歌，凄凉塞管，携客何妨
频奏。征尘暗袖。漫禁得梅花，伴人疏瘦。几日东归，画船平放溜。